ค็อกเทลอะโวคาโดกุ้งช่วยลดความเสี่ยงโรคใด
A. โรคกระเพาะ
B. โรคตับ
C. โรคหัวใจ
D. โรคหัวใจและหลอดเลือด
คำตอบที่ถูกต้องคือ D.  

เนื่องจาก ค็อกเทลอะโวคาโดกุ้ง อีกหนึ่งเมนูเพื่อสุขภาพที่เหมาะกับทุกเพศทุกวัย เต็มไปด้วยสารอาหารไขมันที่จำเป็นต่อร่างกาย เป็นแหล่งพลังงานที่เหมาะสมด้วยไขมันดีที่เหมาะสำหรับการบริโภค ช่วยลดความเสี่ยงในโรคหัวใจและหลอดเลือดได้อย่างมีประสิทธิภาพ 

ส่วนผสมของค็อกเทลอะโวคาโดกุ้ง กุ้ง 2 ตัว น้ำมันมะกอก ½ ช้อนชา อะโวคาโด ¼ ลูก น้ำมะนาว 1/8 ช้อนชา เกลือป่นเล็กน้อย ผักสลัด (สำหรับตกแต่ง) วิธีทำค็อกเทลอะโวคาโดกุ้ง นำกุ้งลวกไปคลุกกับน้ำมันมะกอก แล้วพักทิ้งไว้ ผ่าอะโวคาโด นำเม็ดออก คว้านเอาเฉพาะเนื้อใส่ในลงภาชนะ ใช้ช้อนบดจนเนื้ออะโวคาโดเนียน ใส่น้ำมะนาวและเกลือป่นลงไป คลุกเคล้าส่วนผสมให้เข้ากัน ตักอะโวคาโดวางลงบนจานแล้ววางทับด้วยกุ้งที่พักไว้ ตกแต่งหน้าอาหารด้วยผักสลัด พร้อมเสิร์ฟ 

เคล็ดลับการทำค็อกเทลอะโวคาโดกุ้ง วัตถุดิบที่ใช้ต้องสด เช่น กุ้งต้องสด ผักต้องสด อะโวคาโดผลต้องสุก กุ้งที่ลวกให้ลวกแค่พอสุก อย่าลวกนาน เพราะจะทำให้เนื้อกุ้งแข็ง น้ำมันมะกอก สามารถใช้น้ำมันที่มีคุณสมบัติเทียบเท่าอย่างอื่นแทนได้ เช่น น้ำมันรำข้าว, น้ำมันเมล็ดชา, น้ำมันงา เหล่านี้ช่วยลดไขมันเลวในเลือดได้ แต่ไม่ควรใช้เยอะเกินไป เพราะจะส่งผลเสียต่อร่างกาย น้ำหนักตัวเพิ่ม สารอาหารของค็อกเทลอะโวคาโดกุ้ง 

สารอาหารที่โดดเด่นของเมนูนี้คือ “ไขมัน” จากอะโวคาโดสุกและน้ำมันมะกอก จึงเป็นแหล่งพลังงานชั้นดี โดยส่วนผสมทั้งสองให้ไขมันดีต่อร่างกาย ช่วยลดระดับไขมันในเลือดได้ โดยเฉพาะสารไขมันโอเมก้า 9 ที่พบได้ในอะโวคาโด มีคุณสมบัติเกี่ยวกับการป้องกันโรคหัวใจและหลอดเลือด จึงเหมาะกับผู้ที่มีปัญหาสุขภาพในโรคดังกล่าว หากรับประทานเป็นประจำยังช่วยเรื่องการดูดซึมวิตามินบางชนิด เช่น วิตามินเอ วิตามินดี วิตามินอี และวิตามินเค ซึ่งต้องใช้ไขมันในการดูดซึม สารอาหารรองลงมาที่พบได้จากค็อกเทลอะโวคาโดคือ “โปรตีน” ที่ได้จากกุ้ง โดยในกุ้งจะมีไขมันต่ำ แต่มีคลอเลสเตอรอลสูง ให้พลังงานน้อยและเป็นแหล่งโปรตีนที่ดี ช่วยเสริมสร้างกล้ามเนื้อ นอกจากนี้ในค็อกเทลอะโวคาโดยังมีคาร์โบไฮเดรตที่ได้จากอะโวคาโด และมีวิตามินอีจากอะโวคาโดและน้ำมันมะกอกเช่นกัน ซึ่งมีสารต้านอนุมูลอิสระช่วยชะลอวัยและต้านมะเร็ง 

โดยสารอาหารที่ได้จากค็อกเทลอะโวคาโดกุ้ง ได้แก่ ไขมัน เป็นไขมันดี โปรตีน คาร์โบไฮเดรต และวิตามินอี เรื่องน่ารู้เกี่ยวกับไขมัน ไขมัน 1 กรัม ให้พลังงาน 9 กิโลแคลอรี่ น้ำมัน 1 ช้อนชา มีไขมัน 5 กรัม ให้พลังงาน 45 กิโลแคลอรี่ เทียบเท่ากับการรับประทานข้าว ½ ทัพพี ไขมันแบ่งเป็น 2 กลุ่ม กรดไขมันอิ่มตัว เช่น น้ำมันหมู น้ำมันมะพร้าว น้ำมันปาล์ม ข้อดีคือช่วยเพิ่มไขมันดี (HDL) ในร่างกาย แต่มีข้อเสียคือช่วยเพิ่มไขมันเลว (LDL) ให้กับร่างกายไปพร้อม ๆ กัน ทำให้เสี่ยงต่อโรคหัวใจและหลอดเลือด กรดไขมันไม่อิ่มตัว แบ่งออกเป็น 2 ชนิด ดังนี้ กรดไขมันไม่อิ่มตัวเชิงเดี่ยว เช่น น้ำมันมะกอก น้ำมันรำข้าว น้ำมันเมล็ดชา น้ำมันคาโนลา สามารถลดไขมันเลว (LDL) แต่ไม่มีผลต่อไขมันดี (HDL) กรดไขมันไม่อิ่มตัวเชิงซ้อน จะมีกรดไขมันจำเป็นโอเมก้า 3 และกรดไขมันโอเมก้า 6 พบได้ในน้ำมันถั่วเหลือง น้ำมันทานตะวัน น้ำมันข้าวโพด เป็นไขมันดีต่อร่างกาย และร่างกายไม่สามารถสร้างเองได้ ต้องได้รับจากอาหารเท่านั้น จึงควรรับประทานอาหารที่มีสารดังกล่าวเป็นประจำ โดยในกรดไขมันโอเมก้า 3 ยังช่วยลดระดับไตรกลีเซอไรด์ ซึ่งเกี่ยวข้องกับการเกิดโรคหัวใจและหลอดเลือด 

คุณสมบัติของกรดไขมันอิ่มตัวเชิงซ้อนคือลด LDL และลด HDL ในร่างกายไปพร้อม ๆ กัน จึงควรใช้ในปริมาณที่เหมาะสม ข้อแนะนำในการบริโภคสารอาหารจำพวกไขมัน ไขมันที่เหมาะกับการบริโภคมากที่สุดคือกรดไขมันไม่อิ่มตัวเชิงเดี่ยว เพราะช่วยลดไขมันเลว (LDL) แต่ไม่มีผลต่อไขมันดี (HDL) ช่วยป้องกันโรคหลอดเลือดและหัวใจได้ดีที่สุด สามารถบริโภคได้จากน้ำมันมะกอก น้ำมันรำข้าว เป็นต้น กรดไขมันไม่อิ่มตัวเชิงซ้อนเป็นไขมันที่ควรบริโภครองลงมา เพราะช่วยลด LDL จึงส่งผลดีต่อร่างกาย แต่ในขณะเดียวกันไขมันชนิดนี้ก็ไปลด HDL ด้วย 

จึงควรบริโภคในปริมาณที่เหมาะสม ไขมันที่ควรหลีกเลี่ยงมากที่สุดคือไขมันทรานส์ เป็นไขมันไม่อิ่มตัวชนิดหนึ่ง มีคุณสมบัติคือเพิ่ม LDL และลด HDL ทำให้เสี่ยงต่อการเกิดโรคหัวใจและหลอดเลือดสูง รวมถึงโรคไม่ติดต่อเรื้อรังอื่น ๆ พบได้ในมาการีน เนยเทียม เนยขาว และน้ำมันทอดซ้ำ การเลือกน้ำมันที่เหมาะกับวิธีการประกอบอาหาร การทำน้ำสลัด ควรใช้เป็นน้ำมันที่มีกรดไขมันไม่อิ่มตัวสูง เช่น น้ำมันมะกอกธรรมชาติ น้ำมันถั่วเหลือง และน้ำมันข้าวโพด 

การประกอบอาหารที่ใช้น้ำมันเพียงเล็กน้อยหรือขลุกขลิกนั้นควรใช้น้ำมันทานตะวัน น้ำมันข้าวโพด น้ำมันถั่วเหลือง น้ำมันรำข้าว น้ำมันเมล็ดฝ้าย หรือน้ำมันปาล์มโอเลอิน การทอดอาหารที่ต้องใช้น้ำมันมากและใช้ความร้อนสูงในการประกอบอาหาร ควรใช้น้ำมันปาล์ม น้ำมันหมู และน้ำมันรำข้าว 

ประโยชน์ที่ได้รับจากค็อกเทลอะโวคาโดกุ้ง ช่วยลดไขมันในหลอดเลือด ป้องกันโรคหัวใจและหลอดเลือด ช่วยผู้สูงอายุในรายที่มีปัญหาเบื่ออาหาร เป็นแหล่งพลังงานชั้นดีจากสารอาหารประเภทไขมันที่ได้จากอะโวคาโดสุกและน้ำมันมะกอก ช่วยลดไขมันเลว (LDL) ในร่างกาย โดยไม่ทำให้ไขมันดี (HDL) ลดลง จากคุณสมบัติของน้ำมันมะกอกซึ่งมีกรดไขมันไม่อิ่มตัวเชิงเดี่ยว ช่วยลดระดับไขมันในเลือดจากสารไขมันโอเมก้า 9 ที่พบได้ในอะโวคาโด ข้อมูลจาก คุณปิยานุช ไมตรีจร นักวิชาการโภชนาการ ฝ่ายโภชนาการ คณะแพทยศาสตร์โรงพยาบาลรามาธิบดี มหาวิทยาลัยมหิดล คลิกชมคลิปรายการ “ค็อกเทลอะโวคาโดกุ้ง : Rama Square ช่วง เปิดตู้เย็น” ได้ที่นี่ YouTube:
โภชนวิทยา